นิวออร์ลีนส์

| นิวออร์ลีนส์ รัฐลุยเซียนา La Nouvelle-Orléans (ฝรั่งเศส) |
| --- | --- |
เมือง-แพริช
นครนิวออร์ลีนส์
บนลงล่างซ้ายไปขวา: ย่านซีบีดี, ท้องถนนของเมือง, อาสนวิหารนักบุญหลุยส์และแจ็กสันสแควร์, ถนนบูร์บง, ซูเปอร์โดมเมอร์ซีเดซเบนซ์, มหาวิทยาลัยนิวออร์ลีนส์, สะพานเชื่อมเครสเซนต์ซิที
   ธง ตรา
สมญา: "นครเสี้ยวจันทร์", "เดอะบิกอีซี", "เดอะซิทีแดทแคร์ฟอร์กอต", "นอลา" (NOLA; ชื่อย่อ)-, "นครแห่งเยส", "ฮอลลีวูดใต้"
ที่ตั้งในรัฐลุยเซียนา
นิวออร์ลีนส์ที่ตั้งในสหรัฐแผ่นดินใหญ่แสดงแผนที่รัฐลุยเซียนานิวออร์ลีนส์นิวออร์ลีนส์ (สหรัฐ)แสดงแผนที่สหรัฐ
พิกัด: 29°57′N 90°05′W﻿ / ﻿29.95°N 90.08°W﻿ / 29.95; -90.08
ประเทศ: สหรัฐอเมริกา
รัฐ: รัฐลุยเซียนา
แพริช: ออร์ลีนส์
ก่อตั้ง: 1718
ตั้งชื่อจาก: ฟิลิปเปที่สอง ดยุกแห่งออร์ลีนส์ (1674–1723)
การปกครอง
 • ประเภท: เทศบาล
 • นายกเทศบาล: ลาโตยา แซนเทรลล์ (D)
 • สภา: สภานครนิวออร์ลีนส์
พื้นที่
 • เมือง-แพริช: 349.85 ตร.ไมล์ (906.10 ตร.กม.)
 • พื้นดิน: 169.42 ตร.ไมล์ (438.80 ตร.กม.)
 • พื้นน้ำ: 180.43 ตร.ไมล์ (467.30 ตร.กม.)
 • รวมปริมณฑล: 3,755.2 ตร.ไมล์ (9,726.6 ตร.กม.)
ความสูง: −6.5 to 20 ฟุต (−2 to 6 เมตร)
ประชากร (2010)
 • เมือง-แพริช: 343,829 คน
 • ประมาณ (2019): 390,144 คน
 • ความหนาแน่น: 2,029 คน/ตร.ไมล์ (783 คน/ตร.กม.)
 • รวมปริมณฑล: 1,270,530 (US: ที่ 45) คน
เดมะนิม: New Orleanian
เขตเวลา: UTC−6 (CST)
 • ฤดูร้อน  (เวลาออมแสง): UTC−5 (CDT)
รหัสพื้นที่: 504
รหัส FIPS: 22-55000
รหัส GNIS: 1629985
เว็บไซต์: nola.gov
นิวออร์ลีนส์ (อังกฤษ: New Orleans; /ˈɔːrl(i)ənz, ɔːrˈliːnz/, สำเนียงท้องถิ่น /ˈɔːrlənz/; ฝรั่งเศส: La Nouvelle-Orléans [la nuvɛlɔʁleɑ̃] ( ฟังเสียง)) เป็นนครและแพริชที่ตั้งอยู่ริมแม่น้ำมิสซิสซิปปีในภูมิภาคตะวันออกเฉียงใต้ของรัฐลุยเซียนา มีประชากรราว 390,144 คนจากการประมาณในปี 2019 ถือเป็นเมืองที่มีประชากรมากที่สุดในรัฐลุยเซียนา และเป็นเมืองศูนย์กลางทางเศรษฐกิจที่สำคัญด้วยท่าเรือสำคัญในภูมิภาคริมอ่าวของสหรัฐอเมริกา
นิวออร์ลีนส์เป็นที่รู้จักไปทั่วโลกจากดนตรีอันเป็นเอกลักษณ์, อาหารครีโอล, ภาษาอังกฤษพื้นถิ่น และเทศกาลต่าง ๆ โดยเฉพาะมาร์ดิกรา ศูนย์กลางด้านประวัติศาสตร์ของเมืองอยู่ที่ย่านเฟรนช์คอวร์เทอร์ ที่ซึ่งมีสถาปัตยกรรมอันเป็นเอกลักษณ์และกิจกรรมท่องราตรีบนถนนบูร์บง เมืองนี้ได้รับการขนานนามว่าเป็นเมืองที่ "มีเอกลักษณ์เป็นของตัวเองมากที่สุด" (most unique) ในสหรัฐ อันได้มาจากพื้นหลังที่เต็มไปด้วยความหลากหลายทางวัฒนธรรมของพื้นที่ นอกจากนี้ นิวออร์ลีนส์กำลังพัฒนาขึ้นในฐานะ "ฮอลลีวูดใต้" (Hollywood South) จากบทบาทของเมืองที่สูงขึ้นเรื่อย ๆ ในอุตสาหกรรมภาพยนตร์
เมืองนิวออร์ลีนส์ตั้งขึ้นในปี 1718 โอยเจ้าอาณานิคมชาวฝรั่งเศส และเคยเป็นเมืองหลวงของเขตลุยเซียนาภายใต้การปกครองฝรั่งเศสก่อนที่จะถูกซื้อขายให้กับสหรัฐอเมริกาในการครอบครองลุยเซียนาเมื่อปี 1803 นิวออร์ลีนส์เคยเป็นเมืองที่มีประชากรมากที่สุดในสหรัฐเป็นอันดับที่สามในปี 1840 และเคยเป็นเมืองใหญ่สุดในภาคใต้ของสหรัฐนับตั้งแต่ยุคแอนเทเบลลัมจนสิ้นสุดสงครามโลกครั้งที่สอง เมืองนิวออร์ลีนส์มีประวัติเสี่ยงต่ออุทกภัยมายาวนาน ด้วยความสูงจากระดับน้ำทะเลไม่มาก, ปริมาณน้ำฝนสูง, การขาดเส้นทางการระบายน้ำทางธรรมชาติ และลักษณะที่อยู่ติดชิดกับแหล่งน้ำจำนวนมาก ที่ผ่านมารัฐบาลกลางและส่วนท้องถิ่นจึงได้ติดตั้งระบบระบายน้ำที่สลับซับซ้อนเพื่อแก้ปัญหานี้ในนิวออร์ลีนส์
นิวออร์ลีนส์ได้รับผลกระทบหนักจากเฮอร์ริเคนแคทรินาในเดือนสิงหาคม 2005 ที่ซึ่งส่งผลให้พื้นที่มากกว่า 80% ของเมืองถูกน้ำท่วม, มีผู้เสียชีวิต 1,800 ราย และทำให้ประชากรหลายพันคนไม่มีที่อยู่ ทั้งหมดนี้ส่งผลให้ประชากรนิวออร์ลีนส์ลดลงมากกว่า 50% ภายหลังถูกเฮอริเคนถล่ม นับจากนั้นได้มีความพยายามพัฒนาเมืองขึ้นใหม่เพื่อคงจำนวนประชากรในเมืองไว้ และได้เกิดความกังวลต่อการเกิดการแทนที่ชุมชนคนจนดั้งเดิมด้วยผู้อยู่อาศัยใหม่ที่ร่ำรวย (gentrification) ในนิวออร์ลีนส์มากขึ้น
เมืองและแพริชออร์ลีนส์ (ฝรั่งเศส: paroisse d'Orléans) มีอาณาเขตเดียวกัน (coterminous) ข้อมูลจากปี 2017 ระบุว่าแพริชออร์ลีนส์เป็นแพริชที่มีประชากรมากที่สุดอันดับสามของลุยเซียนา รองจากอีสต์เบเทินรูจ และเจฟเฟอร์ซัน